stanford-oval/wikipedia huggingface dataset:
Port-Crosin kansallispuisto

Port-Crosin kansallispuisto on luonnonsuojelualue Ranskalle kuuluvalla Port Crosin saarella Välimeressä. Se sijaitsee noin kymmenen kilometriä Aurinkorannikon rannasta. Lähimmät kaupungit ovat  on Toulon ja Hyères.
Kansallispuisto on lintuharrastajien suosiossa. Siellä on tavattu 114 lintulajia, joista saarella pesii 21. Näiden joukossa on monia petolintuja.
Aiheesta muualla

Kuvia tai muita tiedostoja aiheesta Port-Crosin kansallispuisto Wikimedia Commonsissa
Puskalentäminen

Kuorman purkua vesitasosta Alaskassa vuonna 1950.
Lähtövalmisteluja Namibin aavikolla.
Puskalentäminen (engl. bush flying) on yleisilmailukoneilla tapahtuvaa ilmailua syrjäisillä seuduilla. Puskalentäminen tapahtuu usein varsinaisten lentokenttien ulkopuolella, ja siihen käytetäänkin usein kellukkeilla tai suksilla varustettuja lentokoneita, jotka eivät tarvitse kiitotietä laskeutuakseen.
Puskalentäminen on tärkein ja joskus ainoa liikkumistapa muun muassa Kanadan syrjäseuduilla, Alaskassa, monilla alueilla Afrikassa ja Australian takamailla. Yksityisen lentotoiminnan lisäksi puskalentäminen voi olla myös yritysten tai esimerkiksi lähetysjärjestöjen harjoittamaa. Kaupallisessa puskalentämisessä kuljetetaan ihmisiä ja tarvikkeita syrjäisille seuduille. Toimeksiantajia voivat olla esimerkiksi matkailu- ja luonnonvara-alan yritykset sekä julkiset virastot.
Puskalentämisessä käytetyt lentokoneet ovat usein ylätasoisia, jotta esimerkiksi kasvillisuus ja pyörien nostattama irtosora eivät osu siipiin. Monesti puskalentämisessä suositaan kannuspyörällisiä lentokoneita, sillä ne nousevat nopeammin ilmaan kuin nokkapyörällä varustetut. Yleisiä konetyyppejä ovat muun muassa Piper J-3 Cub, Cessna 208 Caravan, de Havilland Canada DHC-2 Beaver ja DHC-3 Otter. Puskalentokäytössä näkee myös vanhempia konetyyppejä, jotka eivät muualla enää ole aktiivikäytössä. Esimerkiksi kanadalaisen Buffalo Airwaysin laivastoon kuuluu vanhoja mäntämoottorikäyttöisiä konetyyppejä, kuten Douglas DC-3, Curtiss C-46 ja Lockheed L-188 Electra.
Pokan lentokenttä

Pokan lentokenttä on Kittilän Pokan kylässä sijaitseva lentopaikka (ICAO: EFPA).
Pokan lentokentän öljysorapäällysteisen kiitoradan pituus on 800 metriä ja leveys 18 metriä. Kiitotiellä on runsaasti irtokiviä ja kiitotielle voi tulla poroja. Kentän pienen seisonta-alueen laidalla on pieni majoitusrakennus, ilmoitustaulu, postilaatikko sekä nuotiopaikka. Polttoainepistettä ei ole. Ruokailu- ja majoittumismahdollisuus on neljän kilometrin päässä Tieva-baarissa.
Kentällä on vain vähän liikennettä.
Poke (ruokalaji)

Pokea, jonka päälle ripoteltu merilevää (havaijiksi limu)
Poke on havaijilainen ruokalaji, jota syödään yleensä alkupalana tai pääruokana. Se valmistetaan raa’asta kuutioidusta tonnikalasta, jota marinoidaan esimerkiksi seesamöljyssä ja soijakastikkeessa.
Ennen eurooppalaisten saapumista poke valmistettiin tonnikalasta, jonka päälle ripoteltiin merilevää ja ‘inamonaa. Nykyään pokea voidaan käyttää myös lisukkeena muissa ruokalajeissa kuten tacoissa ja sushissa.
Port-Gentil

| Port-Gentil |
| --- | --- |

 vaakuna
 Port-Gentil
 Koordinaatit: 0°43′S, 8°47′E 
Valtio:  Gabon
Maakunta:  Ogooué-Maritime
Departementti:  Bendje
Väkiluku (2003):  105 712
Aikavyöhyke:  UTC+1
Infobox OKVirheellinen NIMI-arvo: 
Port-Gentil on Gabonin toiseksi suurin kaupunki ja merkittävin satamakaupunki. Se sijaitsee lähellä maan läntisintä pistettä Cap Lopezia. Ranskalaiset perustivat kaupungin Ogooué-joen suistoon vuonna 1873. Sieltä rahdattiin aluksi kumia ja norsunluuta, myöhemmin puutavaraa. Kaupunki alkoi toden teolla kasvaa vasta 1950-luvulla, kun alueelta löytyi öljyä ja maakaasua.
Vuonna 1993 Port-Gentilissä oli lähes 80 000 asukasta. Vuoden 2003 arvio oli yli 116 000, mutta eräät riippumattomat tarkkailijat ovat syyttäneet hallitusta tuon laskennan lukemien suurentelemisesta sekä vaalirekisterien väärentämiseksi että suurempien avustusten saamiseksi.
Port-Gentil on ollut pitkään presidentti Bongon vastaisen opposition vahvaa aluetta. Ali Bongo Ondimban valinnan jälkeen kaupungissa puhkesi mellakoita.
Aiheesta muualla

Kuvia tai muita tiedostoja aiheesta Port-Gentil Wikimedia Commonsissa
Porvoon nukke- ja lelumuseo

Porvoon nukke- ja lelumuseo on Porvoossa sijaitseva yksityinen museo, jonka ovat perustaneet Evi ja Jorma Söderlund vuonna 1974.
Lelumuseo sijaitsee 1800-luvulla rakennetussa talossa Porvoon vanhassa kaupungissa. Toiminnasta vastaavat Jorma Söderlund, Nina Aikala ja Sami Söderlund.
Porvoon lelumuseon muodostaa yksityinen, kesäkuukausina nähtävillä oleva kokoelma, jota liikkeenharjoittajat Evi ja Jorma Söderlund keräsivät vuodesta 1963 alkaen. Museon kokoelmiin kuuluu noin 1000 nukkea ja lukematon määrä muita leluja aina 1800-luvun alkupuolelta 2000-luvulle asti. Kaikilla leluilla on aikanaan leikitty.
Pushing Hands

| Pushing Hands> 推手 (tuī shǒu) |
| --- | --- |

Ohjaaja:  Ang Lee
Käsikirjoittaja:  Ang Lee James Schamus
Tuottaja:  Ang Lee
Säveltäjä:  Xiao-Song Qu
Kuvaaja:  Jong Lin
Leikkaaja:  Ang Lee Tim Squyres
Pääosat:  Sihung Lung
Valmistustiedot
Valmistusmaa:  Taiwan
Ensi-ilta:  1992
Kesto:  105 min
Alkuperäiskieli:  englanti, mandariinikiina
Aiheesta muualla
IMDb 
Elonet
AllMovie
Infobox OKNimi-testi OK: 
Pushing Hands on ensimmäinen Ang Leen ohjaama kokopitkä elokuva. Se ilmestyi vuonna 1992 ja aloitti niin sanotun Father Knows best -trilogian. Trilogian muut osat ovat Hääjuhla ja Syö juo mies nainen. Trilogia käsittelee isä-lapsisuhdetta. Elokuvan nimi viittaa erääseen taijiquan-tekniikkaan.
Juoni

Alex on Taiwanista Yhdysvaltoihin muuttanut mies. Hänellä on vaimo ja lapsi. Elokuvan alussa hänen isänsä on jäänyt eläkkeelle ja muuttanut Alexin luo asumaan. Alex on päivät töissä ja poissa kotoa. Hänen vaimonsa Martha koettaa kirjoittaa kirjaa kotona, mutta erilaiset elämäntavat Taijita harrastavan Alexin isän kanssa aiheuttavat konfliktin. Martha haluaisi, että Alexin isä muuttaisi vanhainkotiin, mutta Alex tuntee velvollisuudekseen huolehtia isästään. Niinpä Alex joutuukin tasapainoilemaan vaimonsa ja isänsä tarpeiden välillä.
Ang Leen ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Pushing Hands (1992) · Hääjuhla (1993) · Syö juo mies nainen (1994) · Järki ja tunteet (1995) · Jäämyrsky (1997) · Paholaisen satulassa (1999)
2000-luku: Hiipivä tiikeri, piilotettu lohikäärme (2000) · Hulk (2003) · Brokeback Mountain (2005) · Lust, Caution (2007) · Taking Woodstock (2009)
2010-luku: Piin elämä (2012) · Billy Lynn’s Long Halftime Walk (2016)
Pohjoismainen malli

Pohjoismainen hyvinvointimalli on Pohjoismaiden (Islanti, Norja, Ruotsi, Suomi ja Tanska) taloudellinen ja sosiaalinen organisaatiomalli.
Hyvinvointivaltion teoria

Hyvinvointivaltion teorian mukaan valtio takaa kansalaisille poliittiset ja sosiaaliset oikeudet yhdistämällä markkinatalouden sosiaaliseen oikeudenmukaisuuteen. Hyvinvointivaltion tavoitteena on lisätä osallisuutta ja solidaarisuutta.
Gøsta Esping-Andersen jakaa hyvinvointivaltiot kolmeen: konservatiivisiin, liberaaleihin ja sosiaalidemokraattisiin. Hyvinvointivaltioiden jako tyyppeihin tehdään valtion palvelutarjonnan (dekommodifikaatio), yhteiskunnan luokkajaon sekä julkisen ja yksityisen sektorin osuuden mukaan. Dekommodifikaatiolla tarkoitetaan tekijän mukaan tilannetta, jossa palvelu annetaan oikeutena, jonka henkilö voi kuluttaa ilman, että hän luottaa markkinoihin. Sosiaalidemokraattisen hyvinvointivaltion historiallisia edellytyksiä ovat protestanttinen perinne yhdistettynä individualismiin ja solidaarisuuteen, työläisten ja talonpoikien yhteistyö, vasemmistopuolueiden valta-asema ja myöhäinen keskiluokan muodostuminen. Pohjoismaisen mallin etuja ovat universaalisuus, laaja suosio, korkea tukitaso, korkea työllisyys ja sosiaalisten ristiriitojen vähentäminen. Haitat ovat kuitenkin erittäin monimutkainen toteutus, kalleus ja byrokraattisuus, korkeat verot, valtion ja hallituksen määräävä asema sekä kilpailu- ja budjettivaikeudet.
Pushkar

| Pushkar |
| --- | --- |
 Näkymä kaupunkiin Saraswatin temppelistä.
 Pushkar
 Koordinaatit: 26°30′N, 74°33′E 
Valtio:  Intia
Osavaltio:  Rajasthan
Pinta-ala  ():  
 – Kokonaispinta-ala:  1 634 km²
Väkiluku (2011)  ():  21 626
Infobox OKVirheellinen NIMI-arvo: 
Pushkar (hindiksi पुष्कर) on kaupunki ja pyhiinvaelluskohde Rajasthanin osavaltiossa Intiassa. Pushkar sijaitsee noin 14 kilometriä luoteeseen Ajmerin kaupungista. Pushkar sijaitsee Pushkarjärven rannalla. Lähin lentoasema, Jaipurin kansainvälinen lentoasema, sijaitsee noin 150 kilometrin päässä kaupungista. Ajmerin kaupungissa on lähin rautatieasema.
Kaupungin väkiluku on kehittynyt seuraavasti: 11 506 (vuonna 1991), 14 791 (2001) ja 21 626 asukasta (2011).
Pushkar on tunnettu erityisesti kamelimarkkinoistaan. Jo noin 150 vuoden ajan kaupunkiin on kerääntynyt kameleita, hevosia ja muita kotieläimiä omistajineen syksyisin, tavallisesti marraskuussa. Perinne jatkuu, ja nykyisin markkinoista on tullut turistinähtävyys. Siihen liittyy useita muita tapahtumia, esim. pyhiinvaeltajia, jotka kylpevät pyhässä järvessä, käärmeenlumoajia, nuorallatanssijoita, eri lajien kilpailuja, mm. parhaimmista viiksistä. Tapahtuma kestää paria viikkoa, ja turistien määrä on noussut viime vuosina muutamaan sataan tuhanteen.
Kaupunkinäkymä vuorelta.
Vihertävä kaupunki monsuunisateiden jälkeen.
Temppeli.
Kylpyportaikkoja Pushkarjärven rannalla.
Kylpyportaikkoja.
Aiheesta muualla

Kuvia tai muita tiedostoja aiheesta Pushkar Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pushkar
Käännös suomeksi
Portaan koulu

| Portaan koulu |
| --- | --- |
Sijainti:  Suomaantie 8, 31340 Porras, Tammela
Tyyppi:  peruskoulu
Luokat:  1–6
Oppilaita:  36
Portaan koulu on Tammelan Portaan kylässä sijaitseva kolmiopettajainen luokille 1–6 perusopetusta antava koulu. Koulussa johtajana toimii Maria Mertanen. Koulu on pieni 36 oppilaan koulu, jossa on kolme yhdysluokkaa: 1–2, 3–4 ja 5–6.
Portaali (tietokonegrafiikka)

Portaali tarkoittaa kolmiulottisessa tietokonegrafiikassa näkymää, joka rajaa osan polygoneista piilotetun pinnan poistossa. David Luebken ja Chris Georgesin vuonna 1995 julkaiseman artikkelin Portals and mirrors mukaan menetelmää voi laajentaa myös peilien toteutukseen. Aiemmin menetelmää on kuvattu Seth Tellerin vuonna 1992 esittelemässä menetelmässä, joka vaatii paljon esikäsittelyä.
Joukko algoritmeja nimeltä portal culling käyttää näkymäkartiota (view frustum) ”portaalien” kohdalla kuten rakennuksen ovi tai ikkuna. Menetelmä on tyyppi occlusion culling menetelmästä ja voidaan sanoa olevan view frustum culling menetelmän laajennus.
Menetelmä esikäsittelee renderöitävää tilaa (engl. scene) jollakin tavalla: tila jaetaan soluihin, jotka usein vastaavat huoneita tai käytäviä rakennuksessa. Ikkunat ja ovet jotka liittyvät vierekkäisiin huoneisiin ovat portaaleja. Jokainen kappale solussa ja solun seinät tallennetaan tietorakenteeseen, joka liittyy soluun. Myös vierekkäisten solujen ja niiden portaalien tiedot talletetaan graafiin (adjacency graph).
Menetelmä toimi hyvin vuonna 1992 jolloin se esiteltiin mutta nykyisiin monimutkaisiin tiloihin sen automatisointi on erittäin vaikeaa. Siksi solujen määrittely ja graafin luonti tehdään käsin.
Antiportaali on optimointiin tarkoitettu menetelmä, jossa asetetaan näkymättömiä esteitä piilottamaan geometriaa renderöijän näkökulmasta. Niitä voidaan käyttää yhdessä pelaajalle näkyvien esteiden kanssa.
Pitäjänkartasto

Pitäjänkartasto on pääosin vuosina 1840–1865 valmistunut käsin piirretty kartta-aineisto Suomen pitäjistä. Kartaston laatimisesta vastasi Päämaanmittauskonttori ja nykyään sitä säilytetään Kansallisarkistossa.
Historia

Päämaanmittauskonttorin alaiset maanmittarit keräsivät aineiston lääneittäin, ja osittain niiden pohjana käytettiin 1700-luvulta peräisin olevia karttoja. Joitain kohtia täytettiin tyhjällä paperilla tai puuttuvia kohteita täydennysmitattiin. Kaikkiaan kartasto perustuu vuosilta 1749–1917 peräisin olevaan aineistoon, ja sen täydennys-, tarkennus- ja toimitustyö jatkui aina 1940-luvulle asti. Kokonaisuus on tästä syystä epäyhdenmukainen.
Kartat esittävät asumuksia, viljelyalueita, metsätyyppejä, aluerajoja, vesistöjä ja kulkureittejä Päämaanmittauskonttorin vuonna 1843 antamien ohjeiden mukaisesti. Niissä oli oltava otsikko, pohjoisviiva ja mittakaava. Kartat laadittiin vuoden 1825 piirustus- ja väritysohjeiden mukaisesti tavoitteena esittää pääpiirteissään kiinteistöjaotus ja maastokuviot.
Kartat eivät sisällä topografisia tietoja. Hallinnollisten ja kirkollisten rajojen muutoksia alettiin merkitsemään pitäjänkartoille vuodesta 1889 alkaen.
Uudenmaan läänin pitäjänkarttojen pienennökset

Uudenmaan läänin 24 pitäjänkartoista tehtiin tarkistusta varten 1:100 000 -mittakaavaiset pienennökset kartaston puutteellisen ja vanhan kartta-aineiston takia. Pienoiskartat esittivät vain pitäjää ympäröivän rajapiirin, vesistöt, kylät, talot ja tiet. Maastonmuotoja ei tallennettu.
Säilytys ja käyttö

Pitäjänkartastoa säilytetään Kansallisarkistossa. Alkuperäisten huonon kunnon vuoksi niitä ei voi pääsääntöisesti saada tutkittavaksi, mutta ne ovat tutkittavissa digitaalisina Kansallisarkiston digitaaliarkistossa.
Kartat kertovat maanomistuksessa ja maankäytössä tapahtuneista muutoksista. Niitä voi hyödyntää siksi esimerkiksi maisemantutkimuksessa tai sukututkimuksen apuna. Karttojen ajankohdat ovat pitkän täydentämisprosessin takia kuitenkin viitteellisiä.
Kirjallisuutta

Strang, Jan: Suomen kartan historia 1532–2005, s. 172-178, 252-260 & 350-357.  Antiikki-Kirja, 2020.  ISBN 978-951-98135-4-7.
Aiheesta muualla

Wikimedia Commonsissa on kuvia tai muita tiedostoja aiheesta .
Pitäjänkartasto Kansallisarkiston digitaaliarkistossa ja Finnassa
Pitäjänkarttojen pienennökset Kansallisarkiston digitaaliarkistossa ja Finnassa
Pokaran

| Pokaran (पोकरण) Pokhran |
| --- | --- |
 Pokhranin linnoitus
 Pokaran
 Koordinaatit: 26°55′26″N, 71°55′19″E 
Valtio:  Intia
Osavaltio:  Rajasthan
Piirikunta:  Jaisalmerin piirikunta
Korkeus:  233 m
Väkiluku (2011):  23 554
Infobox OKVirheellinen NIMI-arvo: 
Pokaran eli Pokhran (hindiksi पोकरण, Pokaraṇ) on ydinkokeesta tunnettu paikkakunta Intiassa.
Se sijaitsee Rajasthanin osavaltiossa, Jaisalmerin piirikunnassa reilut sata kilometriä piirikunnan keskuksesta Jaisalmerista. 
Vuonna 2011 Pokaranissa oli 23 554 asukasta. Vuoden 2021 väestönlaskentaa lykättiin koronapandemian takia, arvio vuodelle 2024 on 33 300 asukasta.
Pokaranissa sijaitsee Gurdwara Pokhran Sahib, historiallinen sikhitemppeli.
Pokaranin asukkaista 88% on hinduja, 11% muslimeja.
Pokaranin kunnan alueella, lähellä Loharkin ja Khetolain kyliä, on Intian armeijan Pokhranin ydinkoealue.  Siellä tehtiin ydinkokeet vuosina 1974 ja 1998. Virallisesti alueella ei havaita säteilyä, mutta kyläläiset ovat valittaneet terveyshaitoista.
Aiheesta muualla

Kuvia tai muita tiedostoja aiheesta Pokaran Wikimedia Commonsissa
http://fortpokaran.com/2019/06/28/history-of-fort-pokhran/
Pohjois-Bačka

Piirikunnan sijainti Serbiassa.


Pohjois-Bačkan piirikunta (serbiksi: Севернобачки округ, Severnobački okrug; unkariksi: Észak Bácskai Körzet; kroaatiksi: Sjevernobački okrug; bunjevaciksi: Sjevernobački okrug; slovakiksi: Severobáčsky okres; ruteeniksi: Сивернобачки окрух; romaniaksi: Districtul Bacica de Nord) on piirikunta Serbian pohjoisosissa. Piirikunta sijaitsee Bačkan alueella Vojvodinan autonomisessa provinssissa. Piirikunnan väkiluku on 200 140 ja pinta-ala 1 784 km². Piirikunnan keskuspaikka on Subotica.
Kunnat

Piirikunta jakautuu kolmeen kuntaan.
Subotica (unkariksi: Szabadka)
Bačka Topola (unkariksi: Topolya)
Mali Iđoš (unkariksi: Kishegyes)
Väestö

Vuoden 2002 tietojen mukaan piirikunnan väestö jakautuu etnisesti:
Unkarilaiset = 87 181 (43,56 %)
Serbit = 49 637 (24,8 %)
Kroaatit = 17 227 (8,6 %)
Bunjevci = 16 454 (8,22 %)
Jugoslaavit = 9 488 (4,74 %)
Montenegrolaiset = 5 219 (2,6 %)
Muut.
Kahdessa kunnassa on etnisesti unkarilaisenemmistö, Bačka Topolassa (58,94 %) ja Mali Iđošissa (55,92 %). Subotica on monietninen eikä selkeää enemmistökansaa ole.
Väestö puhuu seuraavia kieliä:
Unkarin kieli = 88 464 (44,20 %)
Serbian kieli = 88 323 (44,13 %)
Kroatian kieli = 9 106 (4,55 %)
Muut.
Uskonnon mukaan väestö jakautuu seuraavasti:
Katolinen = 117 456 (58,69 %)
Ortodoksinen = 55 028 (27,50 %)
Protestanttinen = 9 844 (4,92 %)
Muut.
Serbian piirikunnat
Bor •
Braničevo •
Jablanica •
Kolubara •
Mačva •
Moravica •
Niš •
Pčinja •
Pirot •
Podunavlje •
Pomoravlje •
Rasina •
Raška •
Šumadija •
Toplica •
Zaječar •
Zlatibor
Vojvodinan piirikunnat:
Etelä-Bačka •
Etelä-Banat •
Keski-Banat •
Länsi-Bačka •
Pohjois-Bačka •
Pohjois-Banat •
Srem
Porst

| Photo Porst AG |
| --- | --- |

Perustettu:  1919
Perustaja:  Hanns Porst
Lakkautettu:  2002
Avainhenkilöt:  Hannsheinz Porst
Kotipaikka:  Nürnberg, sitten Schwabach
Toiminta-alue:  Saksa ja muu länsi-Eurooppa
Toimiala:  valokuvausalan kauppa
Tuotteet:  Hapo-, Porst- ja Carena-kamerat kiikarit valokuvausfilmit ja kaitafilmit filminleikkauslaitteet dia- ja kaitafilmiprojektorit
Henkilöstö:  2 500 (1994)
Kotisivu:  www.photo-porst.de
Infobox OKVirheellinen NIMI-arvo: 
Porst-kaitafilmipakkauksia.
Porst Reflex CX6 -järjestelmäkamera oli itäsaksalaisen Pentaconin valmistama ja teknisesti sama kuin Praktica LTL.
Photo Porst on saksalainen valokuvausalan kauppaketju. Alun perin se oli vuosina 1919–2002 toiminut valokuvausalan tukku- ja vähittäiskauppayritys, jonka Porst-merkkisiä valokuva- ja kaitafilmikameroita, filmejä, projektoreita ym. valokuvaustarvikkeita ja kiikareita myytiin Suomessakin ainakin 1960-luvulta 1980-luvulle. Kuluttajille ja harrastajille suunnatut tuotteet olivat muiden valmistajien tekemiä ja Porstin omille kaupan merkeille uudelleenbrändättyjä; kameroiden toimittajia olivat Cosina, Chinon, Mamiya ja Pentacon. Esimerkiksi Porst Compact Reflex OS oli Cosinan valmistama ja käytännössä sama kuin Cosina CS-1. Porst-merkin lisäksi yritys myi kameroita merkeillä Hapo ja Carena.
Yrityksen perustajan Hanns Porstin poika Hannsheinz Porst tuli tunnetuksi marxistina, jota syytettiin vakoilusta Itä-Saksan hyväksi ja joka vuonna 1972 lahjoitti perimänsä yritysryhmän työntekijöilleen.
Vuosien 1972–1973 paikkeilla Porstin perheyrityksistä merkittävin, Photo Porst, oli Länsi-Saksan neljänneksi suurin valokuvausalan yritys, jolla oli maassa 86 omaa myymälää ja lisäksi 471 muun valokuvausliikkeen jakeluverkko. Photo Porst oli myös merkittävä valokuvausalan postimyyntiyritys. Yritysryhmän muut yritykset olivat värikuvalaboratorio Eurocop, tietokonepalveluja tuottanut Exdata sekä paikallisille sanomalehdille 21 miljoonan yhteispainoksena neliväripainettua viikkoliitettä tuottanut kustantamo. Konserni työllisti lähes 1 500 ihmistä, joista kaikista tuli lokakuussa 1972 yrityksen omistajia.
Suomessa Porst- ja Carena-valokuvaustuotteita markkinoi aikoinaan Instrumentarium.
Historiaa

Vuonna 1896 syntynyt Hanns Porst innostui valokuvauksesta jo nuorena ja osti lehtipoikana ansaitsemillaan rahoilla kameran. Pian hän jo kuvasi erilaisia tilaisuuksia ja myi ottamiaan kuvia. Ensimmäisestä maailmansodasta palattuaan Porst toimi kaupunginkirjurina, kunnes avasi Photo Haus Porst -nimisen liikkeen, joka muutti vuonna 1922 Nürnbergin keskustorin laitaan. Vuonna 1924 yritys julkaisi ensimmäisen postimyyntiluettelonsa, minkä lisäksi yritys järjesti valokuvauskursseja. Vuoteen 1929 mennessä Porstilla oli jo parisataa työntekijää ja se kutsui itseään Saksan suurimmaksi valokuvausalan liikkeeksi. Vuonna 1932 siitä tuli maailman suurin alallaan.
Hanns Porst menestyi varsin hyvin myös toisen maailmansodan aikana ja kuului Hitlerin kannattajiin. Sodan lopulla yrityksen toimitilat kuitenkin tuhoutuivat pommituksissa, ja Hanns Porst aloitti toiminnan uudelleen turvanaan pommituksissa säilynyt yli sadan tuhannen postimyyntiasiakkaan osoiterekisteri. 1950-luvun lopulla Porstin markkinaosuus Saksan valokuvakameramyynnistä oli noin viidennes.
Vuonna 1960 Hanns Porst luovutti yrityksensä poikansa Hannsheinz Porstin johdettavaksi. Tämä lahjoitti yrityksen 1972 työntekijöille ja vetäytyi 1970-luvun lopulla kokonaan yhtiön johdosta. Vuonna 1982 hän  kuitenkin palasi johtoon ja myi osake-enemmistön sveitsiläiselle Interdiscountille, joka omisti 1970-luvun alussa konkurssiin menneen liechtensteinilaisen Carena-kameravalmistajan tavaramerkin. Carena-kameroita oli jo 1970-luvulla myyty Porstin kautta, mutta nekin laitteet oli valmistutettu Kaukoidässä. Vuonna 1996 jo 2 500 ihmistä työllistäneen Porstin osti belgialainen Spector Foto Group, ja sen jälkeen tapahtui vielä muita omistusmuutoksia.
Photo Porst teki konkurssin 2002, mutta yrityksen tavaramerkki siirtyi Ringfoto-ketjun omistajayritykselle ja on yhä käytössä noin 150 liikettä käsittävän valokuvamyymäläketjun tunnuksena.
Aiheesta muualla

Kuvia tai muita tiedostoja aiheesta Porst Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: de:Photo Porst & de:Carena (Unternehmen)
Käännös suomeksi
Pokaali

Pokaali
Pokaali on palkintoesine, joka voidaan antaa palkinnoksi esimerkiksi näyttelyissä tai kilpailuissa. Pokaali annetaan palkinnoksi yleensä voittajalle. Urheilukilpailuissa palkintona voi olla pokaalin ohella myös mitali, näyttelyissä saatetaan palkinnoksi antaa myös rahaa ja ruusukkeita.[lähde? ]
Arvot

Toisin kuin mitalit, jotka on perinteisesti jaettu kolmeen arvoluokkaan (kultainen, hopeinen ja pronssinen), pokaali luovutetaan kilpailussa usein vain voittajalle. Mikäli kilpailussa jaetaan pokaalit myös muille sijoille, ovat ne huomattavasti voittajan pokaalia pienempiä.[lähde? ]
Tunnettuja pokaaleja

FIFA World Cup – Jalkapallon maailmanmestaruuskilpailujen voittopokaali.
Stanley Cup – Jääkiekkoliiga NHL:n mestaruuspalkinto pudotuspelien voittajalle.
Vince Lombardi Trophy – Amerikkalaisen jalkapallon NFL-liigan mestaruuspalkinto Super Bowlin voittajalle.
Pushing Daisies

| Pushing Daisies |
| --- | --- |

Tyyli:  Draama Komedia Fantasia
Kestoaika:  42 minuuttia
Luoja(t):  Bryan Fuller
Pääosissa:  Lee Pace Anna Friel Chi McBride Ellen Greene Swoosie Kurtz Kristin Chenoweth
Alkuperämaa:   Yhdysvallat
Alkuperäiskieli:  englanti
Verkko:   ABC  Canal+  Sub
Esitetty:  3. lokakuuta 2007 – 2009
Jaksoja:  22 jaksoa
Tuotanto
Tuotantoyhtiö(t):   Jinks/Cohen Company. Living Dead Guy Productions. Warner Bros. Television.
Aiheesta muualla
Virallinen sivusto
IMDb 
Pushing Daisies on Bryan Fullerin luoma amerikkalainen draamasarja, joka sai ensi-iltansa 3. lokakuuta 2007 amerikkalaisella ABC-televisiokanavalla. Sarja kertoo miehestä, jolla on voima herättää kuolleet henkiin. Suomessa sarjaa esittää Canal+, joka tällä hetkellä näyttää 2. tuotantokautta. Sub alkoi esittää 1. tuotantokautta 20. tammikuuta 2009 ja 2. tuotantokautta 2.1.2011.
Käsikirjoittajien lakon takia 1. kausi lyheni 22 jaksosta yhdeksään. 2. tuotantokausi sai ensi-iltansa 1. lokakuuta 2008.
17. heinäkuuta 2008, Pushing Daisies sai kaksitoista Emmy Awards-ehdokkuutta, joista se voitti kolme 21. syyskuuta 2008 järjestetyssä palkintogaalassa. Myöhemmin, 20. marraskuuta 2008, ABC ilmoitti, ettei se aio tilata lisää jaksoja toisesta kaudesta.